钦定古今图书集成/理学汇编/文学典/第142卷 > 《题宗忠简诰》〈王黼时为少宰署名诰上〉宋·濂
## 钦定古今图书集成/理学汇编/文学典/第142卷 > 《题宗忠简诰》〈王黼时为少宰署名诰上〉宋·濂

清城妖侵连云赭，犬羊在都龙在野。百年艺祖旧河
山，万骑长驱若冰解。京城留守一世豪，仰天雪涕风
萧骚。起扶白日照河北，赤手欲障三秋涛。义旗戛天
天为泣，四方猛士闻风集。自期徇国与天通，岂谓忠
言反难入。披肝上疏留至尊，乘舆不顾东南巡。拊床
三叫大星落。非天弃宋良由人，功业无成志可纪。古
来英杰多如此。君侯心事汉武侯，伟气英声冠千祀。
我来已恨生世迟，不得亲观忠勇姿。每过乡邑发犹
竖，纶诰况是当时为。却忆前朝司马死，章蔡群奸乘
间起。国虽未乱政先亡，万里蒙尘从此始。吁嗟黼辈
真奴臣，贼君致寇肥其身。姓名污眼尚欲呕，君侯在
位能无嗔。侯乎侯乎慎勿嗔，谁使彼“奴操《国均》。”君不
见汴京礼乐正全盛，江南杜宇啼天津。

唐刘禹锡《韦处厚文集序》：“观其发德音，福生人，沛然
如时雨；褒元老，谕功臣，穆然如景风。命相之册和而
庄；命将之诰严而毅。”

杨嗣复《权公集序》：“九年专掌诏诰，大则发德音，修典
册，洒朝廷之利泽，增盛德之形容。小则褒才能，叙官
业，区分流品，申明劝诫。无诡词，无巧语。诚直温润，真
王者之言。”

《宋曾肇启》，“润色乾坤之容，文虽不逮；委输山海之广，
志则有馀。”

王安国《上参政侍郎启》：“北门持钥，三朝积润色之功。
元王之纲。王磐赠官制入视草则允契宸衷，播芬芳
于简册。”

明杨士奇《胡文公神道碑铭》：“公职词垣，十有九祀。司
帝之制，玉册金简，天章龙文，光华日星，敷宣帝仁。”
唐张九龄诗：“既起南宫草，复掌西掖制。”

《苏颋》诗：“内史通宵承紫诰，中人落晚爱红妆。”

杜甫诗：“紫诰仍兼绾，黄麻似《六经》。”〈又〉紫诰“回鸾纸，清
朝燕贺人。”

李白诗：“鸾诰锦云浮玉篆，龙媒香帊覆雕鞍。”

《张籍诗》：“圣朝选将持符节，内制宣时百辟听。”

《贾岛诗》：“清重无过知内制，从前礼绝外庭人。”

陈陶诗：“地图龟负出，天诰凤衔将。”

皮日休诗：“或作《制诰》薮，或为宫体渊。”

杜荀鹤诗：“《孝经》始向堂前彻，《官诰》当从幕下迎。”
宋王禹偁诗：“赓歌才不称，掌诰笔难摛。”

杨万里诗：“舍人就日宣麻制，丞相瞻天进表文。”
谢翱《得旧诰绫作手卷诗》：“织文宛转敕字新，知是新
裁六尺诰。”

元许有壬诗：“代言挥制固多愧，玉堂风月犹能诗。”
袁桷诗：“宫娥引烛催麻日，院使传更写制时。